食鞋妖怪

食鞋妖怪，是中国传说的妖怪，会像在吃肉一樣把鞋子吃掉。 也叫做食鞋鬼，除了吃人类的鞋，有些会报恩，爱匿藏在茅厕，能说人话。

原文
《太平广记》楚丘主簿王无有，新娶，妻美而妒。无有疾，将如厕，而难独行，欲与侍婢俱，妻不可。无有至厕，于垣穴中，见人背坐，色黑且壮。无有以为役夫，不之怪也。顷之，此人回顾，深目巨鼻，虎口乌爪。谓无有曰：盍与子鞋。无有惊，未及应，怪自穴引手，直取其鞋，口咀之。鞋中血见，如食肉状，遂尽之。无有恐，先告其妻，且尤之曰：仆有疾如厕，虽一婢相送，君适固拒。果遇妖怪，奈何？妇犹不信，乃同观之。无有坐厕，怪又见，夺余一鞋。妻恐，扶无有还。他日，无有至后院，怪又见，语无有曰：吾归汝鞋。因投其旁，鞋并无伤。无有请巫解奏，鬼复谓巫：王主簿禄尽，余百日寿。不速归，死于此。无有遂归乡，如期而卒。
《鬼董》襄陽主簿張有，新娶妻美而妒。有疾，將如廁而難獨行，欲與侍婢俱，妻不可。有至廁，於垣穴中見人背坐，色黑且壯。有以為役夫，不之怪也。頃之，此人回顧，深目、巨鼻、虎口、烏爪，謂有：「盍與予鞋？」有驚，未及應，怪自穴引手直取其鞋，口咀之。鞋中血見，如食肉狀，遂盡之。有恐，奔告其妻，且尢之曰：「我如廁，須一婢相送，爾適固拒，果遇妖怪。」婦猶不信，乃同觀之。有坐廁，怪又見，奪餘一鞋咀之。妻恐，扶有還。他日，有至後院，怪又見，語有： 「吾歸爾鞋！」因投其鞋，有懼不敢拾，因倉皇返舍。以怖成痼疾而卒。

参考文献

中国妖怪事典 水木茂
太平广记的妖怪
鞋